Diari Oficial de la Generalitat Valenciana


Sumari del DOGV 1608, del 23-08-1991 (1991/822432)

ORDRE de 19 de juliol de 1991, del Conseller de Sanitat i Consum, per la qual es convoca concurs-oposició per a la provisió de vacants de treballadors socials d'institucions sanitàries del Servei Valencià de Salut.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1608

Data del DOGV
:   23-08-1991

Secció del DOGV
:   AUTORITATS I PERSONAL

Número del document
:   1991/822432


Data del document
:   19-07-1991

Organisme emissor
:   Conselleria de Sanitat i Consum

Tipus de document
:   Ordre

ORDRE de 19 de juliol de 1991 del Conseller de Sanitat i Consum per la qual es convoca concurs-oposició per a la provisió de vacants de treballadors socials d'Institucions Sanitàries del Servei Valencià de Salut.  
De conformitat amb allò disposat en el Decret 114/89, de 17 de juliol, del Consell de la Generalitat Valenciana (DOGV núm. 1.114, de 25.07.90 ), pel qual s'estableix i es regula l'oferta  
d'ocupació del personal adscrit a les institucions sanitàries del Servei Valencià de Salut, aprovada l'oferta d'ocupació del personal del Servei Valencià de Salut per a 1990 per Decret 177/90, de 29 d'octubre, com també l'oferta d'ocupació per a 1991 per Decret 71/91, de 29 d'abril, ambdós del Consell de la Generalitat Valenciana.  
A tenor del que estableix la Disposició Addicional tercera del Decret 177/90, que incorpora a l'Estatut de Personal No Sanitari la categoria de Treballador Social (Assistent Social).  
I d'acord amb els sistemes i procediments establerts pel Reial-Decret 118/91, de 25 de gener, sobre selecció de personal estatutari i provisió de places en les institucions sanitàries de la Seguretat Social.  
En virtut de l'habilitació. efectuada pel Decret 71/91, de 29 d'abril, per a executar conjuntament les convocatòries de les places incloses tant en la oferta de 1990 com en la de 1991, i d'acord amb la competència que i l'atorga l'article 41 del Decret 46/88, de 12 d'abril, del Consell de la Generalitat Valenciana, pel qual s'aprova el Reglament d'Organització i Funcionament del Servei Valencià de Salut,  
ORDENE  
Article primer  
Convocar mitjançant el sistema de concurs-oposició 77 vacants de treballador social d'institucions sanitàries del Servei Valencià de Salut.  
Complint l'article 5 del Decret 177/90 i Decret 71/91 del Consell de la Generalitat Valenciana, s'estableix una reserva del 50% de las places convocades per a ser cobertes pel sistema de promoció interna.  
Així mateix, es reserva el 3% de les places objecte de la convocatòria per als qui tinguen la condició legal de personal amb minusvàlua, complint l'article sisè del Decret 177/90, de 29 d'octubre, i Decret 71/91, de 2.9 d'abril.  
Article segon  
Les bases de l'Annex I que regulen aquesta convocatòria s'ajusten a les aprovades per Reial Decret 118/91, de 25 de gener (BOE núm. 33, de 7.02.91), coma normes bàsiques i preceptes d?aplicació supletòria al personal estatutari dels serveis de salut de les comunitats autònomes.  
València, 19 de juliol de 1991.  
ANNEX I  
BASES  
El Confereix de Sanitat i Consum,   
JOAQUIN COLOMER SALA  
1. Característiques generals  
1.1. Incompatibilitats.  
El personal que obtinga placa en aquesta convocatòria no podrà compatibilitzar el seu exercici amb un altre de treball, càrrec o activitat en el sector públic, llevat dels supòsits excepcionals que preveuen les disposicions vigents en matèria d'incompatibilitats.  
1.2. Règim de jornada laboral.  
El règim de prestació de serveis serà indistintament de matí o vesprada o ambdós. El règim horari serà l?establert legalment.  
1.3. Retribucions  
Las places estan dotades amb les retribucions que determina el Reial Decret-Llei 3/1987, d'11 de setembre, en la quantia fixada pressupostàriament per al personal no sanitari al servei de les institucions sanitàries de la Seguretat Social dependents del Servei Valencià de Salut.  
1.4. Règim jurídica  
El personal que obtinga plaça estarà subjecte al règim jurídic de l?Estatut Jurídic del Personal No Sanitari al Servei de les Institucions Sanitàries de la Seguretat Social, i altres disposicions aplicables.  
2. Requisits dels aspirants  
2.1. Requisits específics per al concurs-oposició.  
2.1.1. Tenir la nacionalitat espanyola.  
2.1.2. Posseir la titulació corresponent que, de conformitat amb allò establert en la Disposició Addicional del Reial Decret-Llei 3/87, d'Il de setembre, és la d'assistent social o diplomat en Treball Social.  
2.1.3. Aptitud psico-física que s'acreditarà per reconeixement mèdic en el centre del Servei Valencià de Salut que es determine una vegada obtinguda la placa. La presa de possessió se supeditarà a la superació d'aquest requisit.  
2.1.4. No estar inhabilitat per a l?exercici professional o de funcions públiques, ni separat mitjançant expedient disciplinari del servei de qualsevol de les administracions públiques o de la Seguretat Social.  
2.1.5. Ingressar en concepte de drets d'examen la quantitat de 1.790 pessetes en el compte corrent i l?entitat bancària següent:  
- Alacant: Caja de Ahorros del Mediterràneo, e/c.3138645943441 - Oficina Principal.  
- Castelló: Banco Bilbao-Vizcaya, c/c 12935-7 - Oficina Principal.  
- València: Banco de Valencia, c/c 41173-49 - Oficina Principal.  
- Alcoi: Caja de Ahorros del Mediterràneo, c/c 640001-46, Sucursal 1002.  
2.2. Requisits específics per al torn de promoció interna.  
Els aspirants que hi concorreguen mitjançant torn restringit de promoció hauran de tenir la condició d'estatutari fix o de plantilla amb destinació en institucions sanitàries dependents del Servei Valencià de Salut i pertanyents a grups de classificació dels establerts en l'article 3r del Reial Decret-Llei de 3/1987, d'11 de setembre, iguals o inferiors, que haguera completat dos anys de serveis amb plaça en propietat abans de la finafització del termini de presentació d'instàncies i que reunisca els requisits generals i específics exigits en cada cos.  
2.3. Moment en què ha d'acreditar l'acompliment dels requisits per a participar.  
2.3.1. Per a ser admès a la realització de les proves n'hi haurà prou que els aspirantes manifesten i declaren en les seues instàncies tots els requisits i les condicions exigides, referits a la data d'expiració del termini assenyalat per a la presentació de sol·licituds.  
2.3.2. Els requisits a què es mateix la base 2.1. s'acreditaran de mode fefaent per l'aspirant una vegada haja resultat adjudicatari de la plaça i abans de la seua presa de possessió.  
2.3.3. Serà causa de no admissió el fet de no haver ingressat abans de la finalització del termini de presentació d'instàncies els mencionats drets d'examen.  
3. Sol·licituds  
3.1. Model.  
Els interessats a participar en el concurs-oposició hauran de formular l?oportuna sol·licitud, segons model de l'Annex II.  
3.2. Presentació.  
Les sol·licituds, dirigides al director del Servei Valencià de Salut i degudament emplenades es podran presentar en les unitats de Registre de les següents dependències administratives:  
- 03180 Alacant: C/ Gizona, núm. 26.  
- 03023 Alcoi: C/ Onofre Jordà, núm. 21.  
- 12311 Castelló: C/ Hort dels Corders, núm. 12.  
- 46616 València: Gran Via Ferran el Catòlic, núm. 74.  
0 mitjançant qualsevol de les formes previstes en la Llei de Procediment Administratiu. Les sol·licituds presentades per correu s'atendran al que disposa l'article 66 de la Llei de Procediment Administratiu.  
3.3. Termini.  
El termini de presentació d'instàncies serà de 30 dies hàbils comptadors a partir de l?endemà de la publicació en el Diari Oficial de la Generalitat Valenciana, tret que la convocatòria siga publicada abans de setembre, en el cas del qual el termini de presentació d'instàncies s'iniciarà el dia 2 de setembre de 1991 i conclourà el dia 5 d'octubre de 1991 (ambdós inclusivament).  
3.4. Exclusió per falsedat.  
La consignació de dades falses en la instància, o en la documentació aportada pels aspirants implicarà l?exclusió del concurs o la nul·litat de la plaça adjudicada, si s'escau, sense perjudici de les mesures legals que hi corresponguen.  
3.5: Domicili a l?efecte de notificacions  
El domicili que figure en la instància es considera l?únic vàlid a l?efecte de notificacions i serà responsabilitat exclusiva del concursant tant les errades en la seua consignació com la comunicació al Servei Valencià de Salud de qualsevol canvi del dit domicili.  
3.6. Aspirants minusvàlids.  
El tribunal establirà, per a les persones amb minusvàlues que ho sol·liciten així, les adaptacions possibles de temps i mitjans per a la realització de les proves. A tal efecte, els interessats hauran de formular la petició corresponent en la sol·licitud de participació en la convocatòria. Les dites adaptacions no podran desvirtuar el caràcter de les proves, la finalitat de les quals és valorar l'aptitud dels aspirants per a les funcions pròpies de la plaça a què concorre.  
3.7. Aspirants per promoció interna.  
L'opció pel torn restringit de promoció interna haurà de formularse en la corresponent sol·licitud de participació en la convocatòria, en l'espai habilitat a l'efecte. En el supòsit que l'aspirant no acomplirà els requisit per a concursar per aquest torn, la seua sol·licitud es traslladarà automàticament al torn Lliure.  
4. Documentació a aportar junt a la instància  
4.1. Documentació acreditativa dels requisits.  
Junt a la instància els aspirants hauran d'aportar els següents documents :  
4.1.1. Justificant d'ingrés dels drets d'examen.  
Rebut original o còpia compulsada d'haver ingressat en el compte corrent de l?entitat bancària prevista en l'apartat 2.1.5. la quantitat especificada en la convocatòria en concepte de drets d'examen. Quan la sol·licitud es curs per correu, l?ingrés podrà realitzar-se per gir postal o telegràfic o transferència bancària i s'adjuntarà a la instància el corresponent rebut acreditatiu.  
4.1.2. Documentació acreditativa de plaça en propietat per al torn de promoció interna.  
Els aspirants per promoció interna hauran de presentar certificació estesa pel gerent, director de la institució sanitària dependent del Servei Valencià de Salut on presten serveis, en què s'acredite la seua condició de personal estatutari amb nomenament en propietat i almenys do anys de antiguitat en aquesta en igual o inferior grup de classificació al de la plaça o categoria a què opten.  
4.2. Documentació a l?efecte del barem.  
Els aspirants hauran d'aprovar la documentació acreditativa dels mèrits que desitgen de fer valer, d?acord amb el barem d'aplicació que consta com a Annex IV.  
4.3. Acreditació de la documentació presentada  
Els requisits i mèrits valorables podran acreditar-se mitjançant la documentació original, testimoniatge notarial o fotocòpia degudament compulsada.  
5. Admissió i exclusió d'aspirants  
5.1. Llista provisional d'admesos.  
Finalitzat el termini de presentació d'instàncies, el director del  
Servei Valencià de Salut publicarà Resolució per la qual s'aprovarlà la Llista provisional d'aspirants admesos i exclosos. En la menció  
nada Llista constarà, per torns de cobertura, nom i cognoms dels aspirants, indicació, si s'escau, de la causa d'exclusió i termini de reparació de defectes.  
Els aspirants disposarà d'un termini de deu dies hàbils comptadors a partir de l'endemà de la data de publicació de la Resolució a l'efecte de presentació d'al·legacions i reparació de defectes, davant la Direcció del Servei Valencià de Salut, segons el que estableix l'article 121 de la Llei de Procediment Administratiu.  
5.2. Llista definitiva d'admeses.  
Finalitzat el termini mencionat en la base anterior, vistes les al·legacions i reparats els defectes si escaiguera, es publicarà la llista definitiva d'admesos i exclosos en la mateixa forma que la llista provisional.  
En la mateixa resolució s'indicarà el lloc i la data d'inici dels exercicis de l?oposició.  
Contra la resolució de la Direcció del Servei Valencià de Salut que aprove el llistat definitiu es podran interposar els recursos que s'especifiquen en la base 12.  
5.3. Reintegrament de drets d'examen.  
Els drets d'examen seran reintegrats, després de prèvia sol·licitud dels interessats, als aspirants que siguen exclosos definitivament de les proves selectives.  
6. Tribunals  
6.1. Composició.  
Els tribunals que jutgen el concurs-oposició seran nomenats per l'autoritat convocant mitjançant acord que es publicarà junt a la resolució que aprove la llista  
provisional d'aspirants admesos i exclosos, amb una antelació d'un mes, com a mínim, a l?inici de les proves. Els tribunals estaran composts per sis membres titulars i els seus respectius suplents, de la següent forma:  
President: el director del Servicio Valencià de Salut o persona en que delegue.  
Vocals:  
- Dos vocals, a proposta del director del Servei Valencià de Salut.  
- Un vocal representant de la Conselleria de Sanitat i Consum.  
- Un representant proposat per les organitzacions sindicals en els termes que es fixen en els pactes a què es refereix la Llei 9/87, de 12 de juny.  
Secretari: serà nomenat a proposta del director del Servei Valencià de Salut.  
6.2. Règim de funcionament.  
6.2.1. Tots els membres del tribunal, tant titulars com suplents, hauran de posseir la titulació d'igual o superior nivell acadèmic que l'exigida per a l'ingrés.  
6.2.2. S'entendrà que està constituït el tribunal quan assistiquen la majoria del seus membres i necessàriament qui en siga el seu president o suplent d'aquest, el qual tindrà vot de qualitat en cas d'empat. Si no estiguera present el secretari, realitzarà les seues funcions un vocal d'acord amb l'ordre amb què s'anomenen en la base 6.1.  
6.2.3. Quan no s'efectue la proposta de vocals per les organitzacions sindicales, en un termini de quinze dies a comptar des de la seua sol·licitud, els corresponents membres dels tribunals podran ser directament designats per l'autoritat convocant.  
6.2.4. El tribunal tindrà la categoria segona, d'acord amb el Decret 200/1985 de 23 de desembre, del Consell de la Generalitat Valenciana, sobre las indemnitzacions per raó del servei i l?Ordre de 17 de febrer de 1986 (DOGV de 10 de març de 1986) per la qual es desplega l'anterior decret.  
6.2.5. Els tribunals podran disposar la incorporació alsseus treballs d'assessors especialistes per a totes o algunes de les proves, d'acord amb el que preveu la convocatòria. Els dits assessors hauran de posseir titulació acadèmica de nivell igual o superior a l?exigida per a l?ingrés, i es limitaran a l?exercici de les seuas especialitats tècniques i, d'acord exclusivament amb aquestes, col·laboraran amb l?òrgan de selecció.  
Els tribunales podran designar els col·laboradors que estimen oportuns per a la realització de les proves selectives  
6.2.6. Tots els membres dels tribunals seran designats entre persones que mantinguen una vinculació professional de caràcter fix amb el Servei Valencià de Salud de la Generalitat Valenciana o qualsevol administració púbica i haurà d'acreditar-se degudament en l'expedient la causa que determine els nomenaments que, excepcionalment, no recaiguen en personal fix.  
6.3. Funcions del tribunal.  
Corresponen al tribunal les funcions relatives a la determinació concreta del contingut de les proves i a la qualificació dels aspirants com també, en general, l'adopció de les mesures necessàries per al correcte desenvolupament- de las proves selectives.  
6.4. Abstenció i recusació.  
Els membres dels tribunals s'hauran d'abstenir d'intervenir quan hi concorreguen les circumstàncies previstes en l'article 20 de la Llei de Procediment Administratiu, o quan en els cinc anys anteriors a la convocatòria hagueren realitzat tasques específiques de preparació d'aspirants per a l'ingrés en la mateixa categoria estatutària. Tals circumstàncies hauran de ser notificades pels interessats a l'autoritat convocant que, si s'escau, nomenarà els nous membres del tribunal i no caldrà, en aquest cas l'acompliment del termini a què es refereix la base 6.1.  
Els aspirants podran recusar, en qualsevol moment, els membres dels tribunales en els casos prevists en el paràgraf anterior.  
6.5. Seu del tribunal.  
A l'efecte de comunicacions i altres incidències, el tribunal tindrà la seua seu en els serveis centrals del Servei Valencià de Salut. (C/ Roger de Llúria, núm. 19, 46582-València).  
7. Desplegament de les proves  
7.1. Concurs-oposició.  
7.1.1. Característiques de les proves selectives.  
Constaran de les proves, totes eliminatòries, que tot seguit es descriuen:  
Primera prova. Consistirà en dos exercicis:  
- El primer exercici suposarà la resposta per escrit, en el termini màxim d'una hora, d'un qüestionari sobre el contingut del programa que s'inclou en l'apartat A) de matèries generals de l'Annex III. Quedaran exempts de la seua realització, els aspirants que concorreguen per promoció interna procedesquen dels grups de Funció Administrativa, ja que en l'accés a aquesta van superar les proves sobre els dits coneixements.  
t - El segon exercici suposarà la resposta per escrit, en el termini màxim de dues hores d'un qüestionari sobre el contingut del programa que s'inclou en l'apartat B) de matèries específiques de l'Annex III.  
Segona prova: consistirà en la resolució per escrit en el temps màxim de tres hores, de quatre supòsits pràctics, a elegir-ne dos relacionats amb el temari previst en l'Annex III.  
Tercera prova: consistirà en redactar per escrit un tema general, a escollir entre els dos proposats pel tribunal, que estaria relacionats amb el contingut de l'apartat B) de matèries específiques que consta en l'Annex III. Se'n valorarà la capacitat d'expressió escrita, capacitat de síntesi, relació i expressió del tema. El temps màxim de realització d'aquesta prova serà de tres hores i posteriorment serà llegit per l'aspirant en sessió pública.  
7.1.2. Anunci de les proves selectives.  
El lloc i la data de l?inici de les proves seran indicats en la resolució per la qual es fa pública la llista definitiva d'admesos i exclosos.  
Una vegada començades les provés, els anuncis de la realització dels successius exercicis seran fet públics pel tribunal en el tauler d'anuncis dels serveis centrals del Servei Valencià de Salut i de les delegacions del Servei Valencià de Salut a Alacant, Castelló i València i Gerència de l'àrea de Salut d'Alcoi, almenys amb 3 dies d'antelació a la realització de la prova.  
Quan l'exercici requeresca lectura pública, l'ordre d'actuació dels opositors s'iniciarà alfabèticament pel primer de la Lletra assenyalada en la Resolució de l'Institut Valencià d'administració Pública, després del sorteig realitzat de conformitat amb l'article 14 del Decret 69/86, de 2 de juny, del Consell de la Generalitat Valenciana.  
7.1.3. Qualificació de les proves i puntuació mínima.  
8.8.8.8. En la fase d'oposició caldrà respondre correctament almenys el 50% de les preguntes formulades. No obstant això i sense perjudici del caràcter eliminatori de les proves, podran superar la fase d'oposició un nombre d'aspirants superior al de les places convocades.  
La qualificació de les- proves s'atendrà a les següents normes:  
En la primera prova de la fase d'oposició es qualificarà de 0 a 10 punts el primer exercici i de 0 a 10 punts el segon exercici i quedarà eliminat l'aspirant que obtinga en total menys de 10 punts i amb menys de 5 punts l'aspirant que hi concorrega per promoció interna.  
En la segona prova es qualificarà de 0 a 10 punts cadascun dels supòsits pràctics i caldrà per a aprovar obtenir com a mínim total de 10 punts i no haver estat qualificat amb zero en cap de les parts que la integren.  
La tercera prova es qualificarà de 0 a 20 punts i quedarà eliminat l'aspirant que obtinga en total menys de 10 punts.  
5.4.6.2. La qualificació final serà la suma de les puntuacions obtingudes en les corresponents proves.  
7.2. Fase de concurs.  
7.2.1. En la fase de concurs, que no tindrà caràcter eliminatori i a què sols accediran els aspirants que hagen superat la fase d'oposició, es valoraran, segons el barem que figura en l'Annex IV/I, els mèrits directament relacionats amb el contingut de les places a proveir i l?Experiència professional en llocs de personal no sanitari.  
7.2.2. La puntuació de mèrits esmentada en el punt anterior es complementarà per als aspirants que concorreguen pel sistema de promoció interna amb la puntuació addicional que consta com a Annex IV/II, que no podrà excedir el 25% de la puntuació màxima del conjunt de les proves de la fase d'oposició.  
Així mateix hi haurà una puntuació addicional a la de mèrits que consta en la base 7.2-.1, per coneixements de valencià acreditats per la Junta Qualificadora de Coneixments de Valencià, que figura en l'Annex IV/III.  
El tribunal assignarà la puntuació prevista en el barem i la puntuació addicional per promoció interna i coneixements del valencià als mèrits acreditats pels aspirants que hagen superat la fase d'oposició.  
En cap cas les puntuacions addicionals o de la fase de concurs podran ser aplicades per a superar exercicis de la fase d'oposició.  
Sols podran ser valorats els mèrits que tinguen els interessats fins el dia de la publicació de la convocatòria i que siguen suficientment acreditats en la forma establerta en les bases 4.2 i 4.3.  
7.3. Publicació de resultats.  
7.3.1. Finalitzades les proves selectives, el tribunal farà pública en el Taure d'anuncis de la seu central del Servei Valencià de Salut, la relació d'aspirants per ordre de puntuació aconseguida, que serà la suma de les puntuacions obtingudes en la fase de concurs i en la fase d'oposició. Els empats en la puntuació total es resoldran a favor de l'aspirant que haguera obtingut la puntuació més alta en la fase d'oposició i si continua l?empat, a favor del que haguera obtingut la puntuació més alta en la primera prova.  
La dita relació serà elevada pel tribunal al director del Servei Valencià de Salut.  
7.3.2. Adjudicació de places.  
El director del Servei Valencià de Salut farà pública en el tauler d'anuncis de la seu central del Servei Valencià de Salude de les delegacions del Servei Valencià de Salut a Alacant, Castelló i València i Gerència de l'àrea de Salut d'Alcoi, la resolució per la qual s'aproven la relació de places que s'oferesquen als aspirants aprovats i el procediment perquè aquests puguen fer la seua opció a plaça. Les vacants que s'oferesquen correspondran sempre a places bàsiques de la corresponent categoria. Els dits aspirants disposaran d'un termini de vint dies naturals per a sol·licitar plaça entre les oferides.  
Els aspirants seleccionats pel sistema de promoció interna tindran preferència per a l?elecció de plaça sobre els procedentes del sistema general d'accés lliure.  
Les places que no es proveesquen pel sistema de promoció interna s'acumularan a les convoca des pel sistema general d'accés lliure.  
Les places s'adjudicaran als aspirants d'acord amb la seua sol·licitud i amb l'ordre de la puntuació aconseguida. Perdran els drets derivats de la seua participació en les proves selectives els aspirants que no sol·liciten plaça en temps i forma i els que no obtinguen cap plaça entre les sol·licitades efectivament i els qui no aconseguesquen cap plaça de les oferides per la puntuació obtinguda en el concurs-oposició  
El director del Servei Valencià de Salud publicarà en el tauler d'anuncis de la seu central del Servei Valencià de Salud la relació d'aspirants aprovats en què s'indicarà la plaça que els haurà correspost.  
7.4. Exclusió durant el desplegament de les proves.  
Si en qualsevol moment del procés de selecció, el tribunal s'assabentara que algú dels aspirants no posseeix la totalitat dels requisits exigits, li haurà de requerir l'acreditació de tals requisits. Si els requisits en qüestió no foren acreditats en el termini dels deu dies hàbils següentes a la notificació del requeriment, el tribunal realitzarà proposta de la seua exclusió, tot indicant-hi les inexactituds o falsedats formulades per l'aspirant, al director del Servei Valencià de Salut qui, després de les verificacions que estime oportunes, dictarà resolució motivada que exclourà l'aspirant del concurs-oposició. La dita Resolució podrà ser impugnada en la forma establerta en la base 12.  
8. Presentació de documents  
8.1. El personal seleccionat disposarà d'un termini de vint dies naturals a comptar des de l'endemà de la Publicació de la relació de places oferides a què es refereix la base 7.3.2, primer paràgraf, per a presentar davant el Servei Valencià de Salut la següent documentació:  
a) Fotocòpia compulsada del Document Nacional d'Identitat.  
b) Fotocòpia compulsada del corresponent títol acadèmic, per a participar en les proves selectives, al·legat pels interessats en la instància.  
c) Declaració de no haver estat separat mitjançant expedient disciplinari de les administracions públiques o de la Seguretat Social i de no estar inhabilitat per a l'exercici de funcions públiques com també de no desenvolupar activitats incompatibles.  
d) Acreditació, mitjançant reconeixement mèdic efectuat pel centre del Servei Valencià de Salut que es determine, l'aptitud psico-fisica.  
e) Els aspirants minusvàlids hauran de presentar certificació de la Conselleria de Treball i Seguretat Social o òrgan competent d'altres comunitats autònomes o de l'Administració de l?Estat, que acredite tal condició i la seua capacitat per a exercir les tasques que corresponguen als llocs d'aquesta convocatòria.  
8.2. Els que, dins del termini fixat i tret de casos de força major, no presentaren la documentació, no podran ser nomenats i quedaran anul·lades totes les sues actuacions, sense perjudici de la responsabilitat en què pogueren haver incorregut per falsedat en la seua instància. En tal cos, la plaça s'inclourà entre les convocades en el següent procés selectiu.  
Els aspirants aprovats que tingueren la condició de personal fix de les administracions públiques o dels serveis de salut estaran exempts d'acreditar les condicions i els requisits ja justificats per a obtenir el seu anterior nomenament però haura de presentar certificació de l?organisme de què depenguen que acredite la seua condició i altres circumstàncies que consten en el seu expedient personal.  
8.3. Exclusió per incompliment de requisits  
Si un aspirant seleccionat no acompleix algun dels requisits exigits en la convocatòria, el director del Servei Valencià de Salut dictarà resolució motivada en què es declare la pèrdua dels drets a la plaça que es tracte. La dita resolució podrà ser impugnada en la forma determinada en la base 12.  
9. Publicació, nomenament i presa de possessió  
9.1. Finalitzat el termini per a la presentació de documents, s'acordarà el nomenament dels aspirants aprovats, que es publicarà en el Diari Oficial de la Generalitat Valenciana.  
9.2. Els aspirants que hagen obtingut plaça, en el termini d'un mes comptador a partir del següent de la publicació a què es refereix el paràgraf anterior, hauran d'incorporar-se a les seues respectives destinacions i efectuar la presa de possessió, que es durà a terme, després de lliurat el corresponent nomenament pel director del Servei Valencià de Salut, davant la Gerència, Direcció, Àrea o Direcció de l'Hospital a què estiga adscrita la corresponent plaça. Perdran els drets els que, sense causa suficientment justificada, deixaren passar el termini sense incorporar-se a les seues destinacions.  
Així mateix, els aspirants per promoció interna tindran el termini d'un mes, previst per als aspirants pel sistema d'accés Lliure.  
10. Coneixement del valencià  
10.1. Els qui no acrediten el coneixement de valencià amb la presentació dels certificats de la Junta Qualificadora de Coneixements  
del Valencià es comprometran a la realització dels oportuns cursos de perfeccionament que s'organitzen a l?efecte.  
10.2. Els aspirants podran utilitzar, en el desplegament de les proves selectives, tant escrites com orals, qualsevol de les dues llengües oficials a la Comunitat Valenciana.  
11. Publicitat  
Tret dels casos que expressament es determine el contrari, les publicacions de les diferents actuacions relatives a la convocatòria es realitzaran en el tauler d'anuncis de la seu central del Servei Valencià de Salut, i els corresponents terminis es comptaran a partir de la data de la diligència d'exposició en el mencionat tauler d'anuncis de l'acte en qüestió. No obstant així, i a l'exclusiu efecte d'informació als concursants, es trametran còpies de tali publicacions a les delegacions del Servei Valencià de Salut a Alacant, CasteIIÓ i València i a la Gerència d'Alcoi. El tribunal podrà determinar la conveniència d'utilitzar altres mitjans a l'exclusiu efecte d'informació.  
12. Recursos  
Aquesta Ordre, la convocatòria, les seues bases i els actes administratius dictats per a la seua execució pel director del Servei Valencià de Salut, podran ser impugnats pels interessats, mitjançant la interposició de recurs de reposició previ al contencioso-administratiu, davant el conseller de Sanitat i Consum, en el termini d'un mes comptador a partir de la publicació de l'acte recorregut. Contra els actes del tribunal podrà interposar-se recurs d'alçada, davant el conseller de Sanitat i Consum, en el termini de 15 dies comptadors a partir de l'endemà de la publicació de la corresponent resolució del tribunal.  
Annex II  
Veure annex  
ANNEX III  
Programa per a la convocatòria de provisió de places vacants de personal estatutari no sanitari del grup B (treballadors socials) al servei de les institucions sanitàries dependents del Servei Valencià de Salut.  
Apartat A) Matèries generals  
Tema 1 La Constitució espanyola de 1978. Estructura. Drets i deures fonamentals. Organització territorial de l?Estat.  
Tema 2. L'Estatut d?autonomia de la Comunitat Valenciana (I). La Generalitat Valenciana: institucions d'autogovern.  
Tema 3. L'estatut d?autonomia de la Comunitat Valenciana (II). Competències de la Generalitat. L'Administració Local. Economia i Hisenda. Reforma de l?Estatut.  
Tema 4. La Llei de Govern Valencià (I). El President de la Generalitat. El Consell.  
Tema 5. La Llei de Govern Valencià (II). Relacions entre el Consell i les Corts Valencianes. L'Administració Pública de la Generalitat Valenciana. La responsabilitat dels membres del Consell i de l'Administració Pública de la Generalitat Valenciana.  
Tema 6. Competències de la Generalitat Valenciana en matèria de sanitat. La Conselleria de Sanitat i Consum: estructura i competències. El Servei Valencià de Salut: naturalesa i objecte. Funcions.  
Tema 7. Òrgans superiors del Servei Valencià de Salut. Òrgans de gestió dels serveis centrals. Competències pròpies i delegades.  
Tema 8 El personal al servei de les institucions sanitàries del Servei Valencià de Salut. Classes de personal. Selecció de personal estatutari i provisió de places en institucions sanitàries de la Seguretat Social. L'oferta d'ocupació de personal dependent del Servei Valencià de Salut. Règim retributiu del personal estatutari.  
Tema 9. Estatuts jurídics del personal estatutari de la Seguretat Social. Àmbit d?aplicació. Classificació del personal. Situacions.  
Tema 10. Drets i deures del personal no sanitari al servei de les institucions sanitàries dependents del Servei Valencià de Salut.  
Tema 11. Règim retributiu i disciplinari del personal no sanitari al servei d'institucions sanitàries del Servei Valencià de Salut.  
Apartat B) Matèries específiques  
Tema 12. Atenció primària i promoció de la salut a la Comunitat Valenciana: conceptes bàsics. Organització. Reconversió del model tradicional al nou model d'atenció primària.  
Tema 13. L'assistència especialitzada a la Comunitat Valenciana. Organització i funcions. Estructura de l'assistència especialitzada. Estructura, organització i funcionament dels hospitals. Els centres d'especialitats. Reconversió del model tradicional al nou model d'assistència sanitària.  
Tema 14, L'assistència sanitària amb mitjans aliens a la Seguretat Social. Centres i serveis sanitaris concertats amb la Seguretat Social, característiques i règim jurídic. El reintegrament de despeses. L'assistència sanitària amb mitjans propis a personal alié a la Seguretat Social. El transport sanitari.  
Tema 15. Drets i obligacions dels usuaris de serveis del sistema sanitari públic.  
Tema 16. La Llei General de Seguretat Social: normativa general bàsica. Normes sobre afiliació dels treballadors: altes, baixes i situacions assimilades a l'alta en el sistema de la Seguretat Social i en el Règim General. Procediment i efectes.  
Tema 17. Assistència sanitària: objecte i fets causants. Beneficiaris. Prestacions mèdiques i farmacèutiques. Modalitats de la prestació mèdica. La participació dels beneficiaris en el preu dels medicaments.  
Tema 18 La universalització de l'assistència sanitària. El Decret 88/89 de 12 de juny del Consell de la Generalitat Valenciana.  
Tema 19. La prestació per incapacitat laboral transitòria.  
Tema 20. La invalidesa. Tipus. Definicions. Requisits i prestacions. Les prestacions per mort i supervivència.  
Tema 21 La jubilació. Concepte. Beneficiaris.  
Tema 22. Les prestacions per desocupació. Concepte i beneficiaris. Tipologia de les prestacions.  
Tema 23. Les prestacions no contributives: Llei 26/1990, de 20 de desembre. Reial Decret 356/1991, de 15 de març,.  
Tema 24. La Llei 13/82, de 7 d'abril, d'integració social dels minusvàlids. El reglament de regulació.  
Tema 25. La Llei Orgànica 9/85, de 5 de juliol, de reforma de l'article 417, bis del Codi Penal.  
Tema 26. Principis del sistema públic de serveis socials a la Comunitat Valenciana.  
Tema 27. Serveis socials generals: característiques i organització.  
Tema 28 Serveis socials especialitzats: característiques i organització.  
Tema 29. Diagnòstic social, tècniques per a la seua realització i criteris per a l'assignació de recursos socials.  
Tema 30. El procés metodològic en treball social: Fases del procés.  
Tema 31 El treball social individualitzat i familiar. Diagnòstic i intervenció socio-sanitària. Tècniques en el treball social familiar.  
Tema 32. L'entrevista en el treball social individualitzat. Tipus d'entrevistes.  
Tema 33. La visita a domicili com a tècnica en treball social. Aspectes a tenir en compte.  
Tema 34. Treball social amb grup. Metodologia i tècniques.  
Tema 35. Intervenció comunitària des dels equips d'atenció primària. Metodologia i tècniques del treball social.  
Tema 36. Instruments de registre del treball social. Història de salut. Les Característiques i la finalitat dels dits instruments.  
Tema 37 El Pla d'Integració Social a la Comunitat Valenciana. Decret 132/90, de 23, de juliol, del Consell de la Generalitat Valenciana.  
Tema 38. La marginació social. Concepte. Tipologia. Les causes psico-socials de la marginació.  
Tema 39. Elements de sociologia mèdica i de la salut: Nocions generals. La representació sociològica de la salut i la malaltia. Factors sociològics en la salut. Sociologia de la salut en les poblacions urbanes i rurals. La repercussió social de la malaltia: el concepte de la malaltia social.  
Tema 40. Concepte de salut i malaltia: Definició de salut. Concepció subjectiva. Concepció objectiva. Concepció etimològic. Concepció social de la salut. Histèria natural de la malaltia i nivells d'intervenció.  
Tema 41. Educació sanitària. Bases científiques: Introducció. Determinants de la salut. Concepte actual d'educació sanitària. Camps d'acció. Agents. Bases científiques de la modificació dels comportaments de salut.  
Tema 42. Mètodes i mitjans d'educació sanitària. Introducció. Classificació dels mètodes d'educació sanitària. Mètodes.  
Tema 43. El procés d'investigació. Objecte de la investigació. Disseny. Sclecció de mètodes i tècniques. Elecció de la mostra. Recopilació de dades. Elaboració. Anàlisi i interpretació.  
Tema 44. l'equip d'atenció primària. Funcions del treballador social en el camp de l'atenció primària de la salut. El treball interdisciplinar en els equips d'atenció primària.  
Tema 45. Coordinació interprofessional: unitats de suport professionals comunitàries. Coordinació amb l'assistència especialitzada. Utilitat d'aquest tipus d'intervenció.  
ANNEX IV/I  
Barem de mèrits per a places de treballador social  
I. Formació acadèmica  
Estudis de la carrera d'assistent social o de diplomat en Treball Social.  
Cada excel·lent o matrícula d'honor: 2 punts  
Cada notable: 1 punt   
Cada aprovat: 0,50 punts  
La puntuació a assignar serà la suma de les puntuacions obtingudes dividida pel nombre d'assignatures avaluades, i se'n expressarà el quocient amb els dos primers decimals obtinguts.  
II. Experiència professional  
A) Serveis prestats com a treballador social en centres i serveis de la Seguretat Social. Per cada mes de serveis: 0,10 punts.  
B) Serveis prestats com a treballador social en institucions de les administracions públiques no incloses en l'apartat anterior. Per cada mes de serveis: 0,05 punts.  
La puntuació màxima conjunta dels dos apartats anteriors no podrà excedir els 8 punts.  
III. Altres activitats  
A) Per diploma o certificat d'aprofitament en cursos de Salut Pública o Treball Social de duració no inferior a un any, impartits en centres nacionals o estrangers acreditats pel Ministeri d'Educació i Ciència o per les autoritats educatives escaients: 2 punts.  
B) Per serveis prestats com a professor/a d'escoles oficials de diplomats en Treball Social: per cada mes de servei (fins un màxim de 3 punts): 0,05 punts.  
C) Per serveis prestats com a professor en cursos de Salut Pública o Treball Social, en entitats amb acreditació docent: per cada 100 hores (fins un màxim de 1,5 punts): 0,25 punts.  
D) Certificat o diploma en curs de Salut Pública i Treball Social, la duració mínima del qual siga de 40 hores (fins un màxim de 2 punts): 0,02 punts.  
E) Presentació de ponències, conferenciés, comunicacions, sobre Treball Social en jornades, congressos o simposis de caràcter públic (fins un màxim de 2 punts): 0,15 punts.  
F) Per publicacions d'investigació en Treball Social i Salut Pública (fins un màxim de 2 punts): 0,30 punts.  
La puntuació màxima conjunta dels apartats anteriors no podrà excedir els 8 punts.  
ANNEX IV/II  
Barem de mèrits per al torn de promoció interna  
Treballadors socials  
1. Contingut funcional (màxim 8 punts)  
a) Per plaça en propietat en categoria d'igual grup de classificació dins de qualsevol dels estatuts de personal d'institucions sanitàries de la Seguretat Social: 8 punts.  
b) Per plaça en propietat en categoria de grup de classificació immediatament inferior, de qualsevol dels estatuts de personal d'institucions sanitàries de la Seguretat Social: 5,5 punts.  
e) Per plaça en propietat en categoria d'altres grups de classificació de qualsevol dels estatuts de personal d'institucions sanitàries de la Seguretat Social: 3 punts.  
II. Serveis prestats (màxim 4 punts per a totes les categories)  
Per mes complet de serveis prestats en propietat en la plaça de procedència, fins un màxim de 4 punts: 0,04 punts  
III. Exercici de llocs (màxim 3 punts)  
a) Per exercici de Lloc directiu de la Divisió de Gestió i Serveis Generals: 3 punts.  
b) Per exercici de Lloc de cap d'unitat de la Divisió de Gestió i Serveis Generals: 2,5 punts  
c) Per exercici de Llocs directius d'altres divisions: 1,5 punts.  
Sols s'acreditarà valoració per aquest punt si l?exercici del lloc ha estat igual o superior a 6 mesos i a tal efecte sen exclouran els nomenaments provisionals.  
Podrà assignar-se valoració per més d'un subapartat encara que la puntuació total per aquest punt mai no excedirà els tres punts.  
ANNEX IV/III  
Barem de mèrits per coneixement del valencià  
El coneixement del valencià es valorarà d'acord amb la possessió del corresponent certificat expedit o homologat per la Junta Qualificadora de Coneixements del Valencià:  
1. Certificat de coneixements orals: 0,5 punts.  
2. Certificat de grau elemental: 1 punt.  
3. Certificat de grau mitjà: 1,5 punts.  
4. Certificat de grau superior: 2 punts.  
No s'hi valorarà el certificat imprescindible per a la consecució d'altre nivell superior que sal·legue com a mèrit.